Papa Francisc a numit trei femei în funcții importante la Vatican.
Dicasterul pentru Episcopi îl ajută pe papa să aleagă noi episcopi pentru a conduce diecezele din întreaga lume, iar până acum, comitetul a fost format doar din bărbați. Unul dintre noii membri, sora Raffaella Petrini, deține deja una dintre cele mai înalte poziții de guvernare în cadrul Sfântului Scaun. Cele trei femei s-au alăturat altor nominalizări.
Papa Francisc a numit miercuri trei femei în cadrul autorităţii de la Vatican cu rol în alegerea episcopilor, un demers considerat istoric, conform Reuters.Două călugăriţe şi o mireană au fost numite în Dicasterul pentru episcopi, a anunţat Vaticanul.Raffaella Petrini, în vârstă de 53 de ani, deţinea deja funcţia de secretar general din noiembrie anul trecut, ocupând astfel cea de-a doua poziţie în ierarhia oficialilor de la Vatican.Yvonne Reungoat a fost superioară generală a ordinului Fiicele Mariei Ajutorul Creştinilor, iar Zervino a fost preşedinta Uniunii Mondiale a Organizaţiilor Femeilor Catolice.Suveranul pontif a făcut referire la acest demers într-un interviu acordat săptămâna trecută fără să nominalizeze vreo persoană. Dicasterul pentru episcopi a avut până acum o componenţă exclusiv masculină.Pentru prima dată, femeile primesc acest rolCele trei femei se numără printre cele 14 persoane numite în Dicasterul pentru episcopi, al cărui rol este de a examina candidaţii şi de a-l consilia pe papă cu privire la alegerea preoţilor în funcţia de episcop.Celelalte 11 persoane numite miercuri sunt cardinali, episcopi şi preoţi, potrivit Reuters.Mandatul acestora durează cinci ani. Înainte de anunţul de miercuri al celor 14 numiri, departamentul avea peste 20 de membri. Numărul total fluctuează în funcţie de data de expirare a mandatului, dar în mod obişnuit, comitetul este compus din 25-30 de membri."În felul acesta, lucrurile se mai deschid puţin", a declarat papa Francisc într-un interviu acordat agenţiei Reuters pe 2 iulie la rezidenţa sa, când şi-a dezvăluit intenţia de a numi femei în procesul decizional de numire a episcopilor.În afara lui Petrini, papa Francisc a mai numit femei, atât călugăriţe cât şi laice, în departamente ale Vaticanului.